ZÁPIS  DO  MATERSKEJ  ŠKOLY  V ZŠ s MŠ UTEKÁČ, 985 06 UTEKÁČ 821
Riaditeľstvo Základnej školy s materskou školou, Utekáč 821 oznamuje, že zápis detí do materskej školy naškolský rok   2026/2027 bude  od 01.05.2026 do 31.05.2026 v„hlavnom termíne „ ale aj počas školského roka.
Na predprimárne vzdelávanie v materských školách sa prijímajú deti podľa § 59 až 59b zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“).
Pri prijímaní detí do materskej školy sa musia dodržiavať princípy:
· rovnoprávnosti prístupu k výchove a vzdelávaniu so zohľadnením výchovno-vzdelávacích potrieb jednotlivca a jeho spoluzodpovednosti za svoje vzdelávanie [§ 3 písm. d) školského zákona],
· inkluzívneho vzdelávania [§ 3 písm. e) školského zákona]a
zákazu všetkých foriem diskriminácie a obzvlášť segregácie [§ 3 písm. f) školského zákona].

Prihlášku do materskej školy ( formulár) si môžete:
· stiahnuť na webovej stránke školy www.zsutekac.sk (dokumenty na stiahnutie),alebo na formulári schválenom a zverejnenom ministerstvom školstva na https://edicnyportal.iedu.sk/Forms ,
· elektronicky prostredníctvom e-prihlášky na stránke http://eprihlasky.iedu.sk/ ,
· osobne vyzdvihnúť v materskej škole 
Prihlášku do materskej školy môžete doručiť:
· osobne do materskej školy,
· poštou alebo kuriérom  na adresu školy: Základná škola s materskou školou Utekáč , 985 06 Utekáč 821,
·  ( naskenovaním potvrdeného formulára a potvrdením o zdravotnej spôsobilosti dieťaťa, ktorého súčasťou je aj údaj o povinnom očkovaní  a podpisom zákonných zástupcov dieťaťa) ,
· online registráciou rodiča na stránke https://eprihlasky.iedu.sk/Pomoc-a-podpora/Materske-skoly,
· elektronicky na emailovú adresu alenastromajerova70@gmail.com
Podmienky prijímania detí: 
· deti, pre ktoré je  predprimárne  vzdelávanie povinné ( ktoré dosiahne päť rokov do 31. augusta príslušného kalendárneho roka ),
· deti, ktoré dovŕšia šesť rokov, ale nedosiahli školskú spôsobilosť,
· deti na individuálne vzdelávanie, pre ktoré je plnenie predprimárneho  vzdelávania povinné v Slovenskej republike ,ale aj v zahraničí s trvalým pobytom a štátnym občianstvom  v Slovenskej republike,
· deti cudzincov,
· deti, ktoré dovŕšia päť rokov, ale zo zdravotných dôvodov je oslobodené od povinnosti dochádzať do materskej školy alebo mu jeho zdravotný stav neumožňuje vzdelávať sa,
· deti, ktoré majú právo na prijatie na predprimárne vzdelávanie ( deti, ktoré dovŕšia 3 roky do 31.augusta kalendárneho roka),
· výnimočne deti od dovŕšenia  2  rokov ( ak zvláda sebaobslužné činnosti, alebo  podľa voľnej kapacity),
· deti s trvalým pobytom v príslušnom verejnom školskom obvode ( alebo na základe rozhodnutia súdu v zariadení ,ktorého sídlo sa nachádza v príslušnom verejnom obvode),
· deti s obvyklým pobytom v príslušnom verejnom školskom obvode
Počas zápisu je treba priniesť alebo elektronicky odoslať : 
· vyplnenú prihlášku ( formulár) s potvrdením o zdravotnej spôsobilosti od všeobecného lekára pre deti a dorast, ktorého súčasťou je aj údaj o povinnom očkovaní dieťaťa ,
Do materskej školy môže byť prijaté dieťa : 
Ak ide o dieťa so zdravotným znevýhodnením a dieťa má diagnostikou v zariadeniach poradenstva a prevencie potvrdené, že je dieťaťom so zdravotným znevýhodnením, prílohou prihlášky je:
0. potvrdenie o zdravotnej spôsobilosti,správa z diagnostického vyšetrenia zariadenia poradenstva a prevencie a z odporúčania pediatra ( toto odporúčanie môže byť aj súčasťou potvrdenia o zdravotnej spôsobilosti)
Zo správy z diagnostického vyšetrenia zariadenia poradenstva a prevencie , ako aj z odporúčania pediatra musí byť jednoznačné, či má byť dieťa prijaté 
0. do „bežnej“ materskej školy a zaradené do triedy spolu s ostatnými deťmi,
0. do „bežnej“ materskej školy a zaradené do triedy pre deti so zdravotným znevýhodnením alebo
0. do materskej školy pre deti so zdravotným znevýhodnením. 
Ak ide o dieťa ,ktoré má v ktoré má v správe z diagnostického vyšetrenia potvrdené, že je dieťaťom s nadaním, zákonný zástupca vyplní prílohu prihlášky : 
· potvrdenie o zdravotnej spôsobilosti aj správa z diagnostického vyšetrenia zariadenia poradenstva a prevencie.
Ak je dieťa prijaté na predprimárne vzdelávanie v niektorej materskej škole zapísanej v registri škôl, môže byť na základe písomnej žiadosti zákonného zástupcu prijaté prestupom do inej materskej školy zapísanej v registri škôl. Prílohou žiadosti zákonného zástupcu o prijatie dieťaťa prestupom je : 
· potvrdenie o zdravotnej spôsobilosti, ak sa dieťaťu poskytuje podporné opatrenie, aj vyjadrenie zariadenia poradenstva a prevencie na účel podporného opatrenia, z ktorého vyplýva aktuálnosť potreby poskytovania príslušného podporného opatrenia, t. j. môže ísť aj o starší dokument).
Ak sa prestupom prijíma dieťa so zdravotným znevýhodnením, prílohou k žiadosti je:
· potvrdenie o zdravotnej spôsobilosti, správa z diagnostického vyšetrenia zariadenia poradenstva a prevencie a odporúčanie pediatra.
Ak sa prestupom prijíma dieťa s nadaním, prílohou k žiadosti o prijatie dieťaťa prestupom je:
· potvrdenie o zdravotnej spôsobilosti aj správa z diagnostického vyšetrenia zariadenia poradenstva a prevencie.
Do „bežnej“ materskej školy môže byť prijaté:
· [bookmark: _Hlk185328793]dieťa so zdravotným znevýhodnením,ktorým je:
· dieťa so zdravotným postihnutím, t. j dieťa s mentálnym postihnutím, sluchovým postihnutím, zrakovým postihnutím, telesným postihnutím, intelektuálnym postihnutím, narušenou komunikačnou schopnosťou, autizmom alebo s ďalšími pervazívnymi vývinovými poruchami, viacnásobným postihnutím alebo s kombináciou postihnutí bez možnosti určenia prevažujúceho postihnutia, ktoré mu môže brániť vzdelávať sa rovnako ako sa vzdelávajú deti a žiaci bez zdravotného postihnutia
· dieťa choré alebo zdravotne oslabené, t. j. dieťas ochorením, ktoré je dlhodobého charakteru, a deti vzdelávajúce sa v materských školách pri zdravotníckych zariadeniach, 
· dieťa s vývinovými poruchami, t. j. dieťa s poruchou aktivity a pozornosti, dieťa s vývinovou poruchou učenia,
· dieťa s poruchou správania, t. j. dieťa s narušením funkcií v oblasti emocionálnej alebo sociálnej, okrem dieťaťa s poruchou aktivity  a pozornosti a dieťaťa s vývinovou poruchou učenia,
· dieťa zo sociálne znevýhodňujúceho prostredia[footnoteRef:2], [2: ] 

· dieťa s nadaním a 
· dieťa, ktorého zdravotný stav, sociálne podmienky, jazykové schopnosti, správanie, kognitívne 
schopnosti, motivácia, emocionalita, tvorivosť alebo zručnosti vyžadujú poskytnutie podporného opatrenia.
Do „bežnej“ materskej školy možno prijať aj deti so zdravotným znevýhodnením. Deti so zdravotným znevýhodnením sa zaraďujú do tried spolu s ostatnými deťmi alebo do samostatných tried pre deti so zdravotným znevýhodnením. Deti so ŠVVP, ktoré nie sú deťmi so zdravotným znevýhodnením, sa zaraďujú do tried spolu s ostatnými deťmi.
Materská škola vždy pred rozhodnutím o prijatí dieťaťa so zdravotným znevýhodnením musí zvážiť, či má vytvorené vhodné podmienky (personálne, priestorové, materiálne atď.) na prijatie tohoto dieťaťa, a ak ich nemá či bude schopná tieto podmienky dodatočne, v spolupráci so zriaďovateľom, vytvoriť.
Riaditeľ  školy zaradí dieťa so zdravotným znevýhodnením na základe:
· odporúčania pediatra, odporúčania zariadenia poradenstva a prevencie avopred prerokovaného informovaného súhlasu zákonného zástupcu alebo zástupcu zariadenia. 
Riaditeľ  školy  zaradí dieťa s nadaním na základe:
· odporúčania zariadenia poradenstva a prevencie a vopred prerokovaného informovaného súhlasu zákonného zástupcu alebo zástupcu zariadenia.
Z hľadiska prijímania detí so zdravotným znevýhodnením a detí s nadaním do materskej školy sú dôležité aj ustanovenia § 145 ods. 1 a 2 školského zákona, podľa ktorých práva ustanovené školským zákonom sa zaručujú rovnako každému dieťaťu v súlade so zásadou rovnakého zaobchádzania vo vzdelaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov. Výkon práv a povinností vyplývajúcich zo školského zákona musí byť v súlade s dobrými mravmi. Nikto nesmie tieto práva a povinnosti zneužívať na škodu druhého dieťaťa.
V súvislosti s prijímaním detí so zdravotným znevýhodnením a detí s nadaním riaditeľ školy okrem úkonov v správnom konaní môže:
· spolu s rozhodnutím poskytnúť zákonným zástupcom v písomnej podobe informáciu o tom, že sú povinní dodržiavať podmienky výchovno-vzdelávacieho procesu svojho dieťaťa určené školským poriadkom a zároveň informovať materskú školu o zmene zdravotnej spôsobilosti  dieťaťa, jeho zdravotných problémoch  alebo o iných závažných skutočnostiach, ktoré by mohli mať vplyv na priebeh výchovy a vzdelávania dieťaťa [§ 144 ods. 7 písm. b) a d) školského zákona],
· upozorniť zákonných zástupcov na to, že ak nebudú materskú školu informovať o zmenách zdravotnej spôsobilosti dieťaťa, jeho zdravotných problémoch alebo o iných závažných skutočnostiach, ktoré by mohli mať vplyv na priebeh výchovy a vzdelávania dieťaťa, v prípade, ak na to bude dôvod, môže byť v správnom konaní vydané rozhodnutie:
· o prerušení dochádzky dieťaťa do materskej školy z podnetu materskej školy, ak nejde o povinné predprimárne vzdelávanie, alebo 
· o predčasnom skončení predprimárneho vzdelávania, ak nejde o povinné predprimárne vzdelávanie z dôvodu, že materská škola nie je schopná, vzhľadom na svoje podmienky (personálne, priestorové ale napr. aj materiálno-technické), poskytnúť dieťaťu výchovu a vzdelávanie primeranú druhu a stupňu jeho zdravotného znevýhodnenia,
Ak dieťa po dovŕšení šiesteho roku veku nedosiahne školskú spôsobilosť, materská škola podľa § 37 ods. 1 písm. l) zákona č. 321/2025 Z. z. rozhodne o pokračovaní plnenia povinného predprimárneho vzdelávania. Podkladom na rozhodnutie materskej školy vo veci pokračovania plnenia povinného predprimárneho vzdelávania je podľa § 28a ods. 3 školského zákona vždy predloženie:
· písomného súhlasu príslušného zariadenia poradenstva a prevencie,písomného súhlasu pediatra  a
informovaného súhlasu zákonného zástupcu.
Ak pôjde o dieťa, ktoré v príslušnom školskom roku plní povinné predprimárne vzdelávanie v jednej materskej škole, a jeho zákonný zástupca sa rozhodne, že ešte v priebehu školského roka (napr. v apríli alebo máji) požiada o jeho prijatie prestupom do inej materskej školy, a v materskej škole, do ktorej bude prijaté prestupom má dieťa zároveň od nasledujúceho školského roka aj pokračovať v plnení povinného predprimárneho vzdelávania, takéto dieťa musí byť najskôr v priebehu príslušného školského roka do „novej“ materskej školy prijaté na základe žiadosti o prijatie prestupom. Zákonný zástupca už riaditeľovi tejto „novej“ materskej školy predloží aj: 
· písomný súhlas príslušného zariadenia poradenstva a prevencie,písomný súhlas pediatra ainformovaný súhlas zákonného zástupcu.

Formy osobitného spôsobu plnenia povinného predprimárneho vzdelávania podľa § 23 školského zákona sú: 
1. individuálne vzdelávanie, ktoré sa uskutočňuje bez pravidelnej účasti na vzdelávaní v škole, 
2. vzdelávanie v školách mimo územia Slovenskej republiky, 
3. vzdelávanie v školách zriadených iným štátom na území Slovenskej republiky so súhlasom zastupiteľského úradu iného štátu, ak zastupiteľský úrad iného štátu oznámil ministerstvu školstva, že vydal súhlas na zriadenie školy, ktorá sa nezapisuje do registra škôl, 
4. vzdelávanie v školách, v ktorých sa uskutočňuje výchova a vzdelávanie podľa medzinárodných programov na základe súhlasu ministerstva školstva, 
5. individuálne vzdelávanie v zahraničí, 
6. vzdelávanie v Európskych školách podľa Dohovoru, ktorým sa definuje štatút Európskych škôl (oznámenie Ministerstva zahraničných vecí Slovenskej republiky č. 597/2004 Z. z.).

Školský zákon umožňuje, že povinné predprimárne vzdelávanie môžu deti plniť nielen „inštitucionálnou“ formou, teda formou pravidelného denného dochádzania do materskej školy v pracovných dňoch v rozsahu najmenej štyri hodiny denne, ale aj inou, individuálnou formou.
Individuálne vzdelávanie je ekvivalentom plnenia povinného predprimárneho vzdelávania realizovaného inštitucionálnou formou povinného predprimárneho vzdelávania v materskej škole zapísanej v registri škôl. 
Dieťa počas plnení povinného predprimárneho vzdelávania formou individuálneho vzdelávania neprestáva byť dieťaťom kmeňovej materskej školy.
Podľa § 28b ods. 2 školského zákona, formou individuálneho vzdelávania môže povinné predprimárne vzdelávanie plniť dieťa, ktorého:
· zdravotný stav neumožňuje účasť na povinnom predprimárnom vzdelávaní v materskej škole (nejde ale o dieťa podľa § 28a ods. 5 školského zákona), 
· zákonný zástupca o to požiada materskú školu. 
Každé dieťa, ktorého zákonný zástupca písomne požiada o povolenie individuálneho vzdelávania musí:
· byť najskôr prijaté do kmeňovej materskej školy (ak do piateho roku veku nenavštevovalo materskú školu) alebo 
· už byť dieťaťom kmeňovej materskej školy (ak bolo do nej prijaté už pred tým, ako sa pre neho predprimárne vzdelávanie stane povinným).
Ak ide o dieťa, ktorého zdravotný stav mu neumožňuje plniť povinné predprimárne vzdelávanie v kmeňovej materskej škole a jeho zákonný zástupca požiada kmeňovú materskú školu, do ktorej je dieťa prijaté, o povolenie individuálneho vzdelávania, prílohou k žiadosti je písomný súhlas pediatra vydaný na základe vyjadrenia lekára so špecializáciou v inom špecializačnom odbore ako všeobecné lekárstvo alebo pediatria; ak účasť na vzdelávaní v škole neumožňuje duševné zdravie, prikladá sa aj odporúčanie zariadenia poradenstva a prevencie.
Predprimárne vzdelávanie dieťaťa, ktorému bolo povolené individuálne vzdelávanie podľa § 28b ods. 2 písm. a) školského zákona, teda „zo zdravotných dôvodov“, zabezpečuje kmeňová materská škola v rozsahu najmenej štyri hodiny týždenne.
Ak pôjde o dieťa podľa §28b ods .2písm.b)školského zákona (ktorého zákonný zástupca
 z vlastného rozhodnutia má záujem, aby dieťa plnilo povinnépredprimárnevzdelávanie individuálnou formou), žiadosť zákonného zástupcu o povolenie individuálneho vzdelávania musí obsahovať:
· meno, priezvisko, dátum narodenia, rodné číslo a miesto trvalého pobytu dieťaťa,
· obdobie, na ktoré sa má individuálne vzdelávanie povoliť,
· dôvody na povolenie individuálneho vzdelávania,
· meno a priezvisko a písomný súhlas fyzickej osoby, ktorá bude uskutočňovať individuálne vzdelávanie, 
·  doklady o splnení kvalifikačných predpokladov zákonných zástupcov ( najmenej úplné stredné všeobecné vzdelanie alebo úplné stredné odborné vzdelanie ),
· ďalšieskutočnosti,ktorémajúvplyvnaindividuálnevzdelávaniedieťaťa

Výdavky spojené s individuálnym vzdelávaním tekéhoto dieťaťa znáša zákonný zástupca. Ak by sa počas plnenia povinného predprimárneho vzdelávania formou individuálneho vzdelávania podľa § 28b ods. 2 písm. b) školského zákona menila osoba, ktorá ho uskutočňuje, je nevyhnutné, aby o tom zákonný zástupca bezodkladne informoval kmeňovú materskú školu.

Postupy spojené s osobitným spôsobom plnenia povinného predprimárneho vzdelávania podľa § 23 písm. b) a c) školského zákona, ktoré vykonáva zákonný zástupca dieťaťa plniaceho povinné predprimárne vzdelávanie osobitným spôsobom a následne aj materská škola. 
O povolenie plniť povinné predprimárne vzdelávanie formou podľa § 23 písm. b) a c) školského zákona zákonný zástupca žiada formou písomnej žiadosti, v ktorej uvedie:
a) meno, priezvisko a bydlisko dieťaťa,
b) rodné číslo dieťaťa,
c) adresu bydliska v zahraničí,
d) názov a adresu školy, ktorú bude dieťa v zahraničí navštevovať, ak je vopred známa, alebo názov a adresu školy zriadenej iným štátom na území Slovenskej republiky, ktorú bude dieťa navštevovať.
Osobitný spôsob plnenia povinného predprimárneho vzdelávania podľa § 23 písm. e) a g) školského zákona materská škola povoľuje na základe žiadosti zákonného zástupcu dieťaťa po jeho riadnom prijatí do materskej školy zapísanej v registri škôl; táto materská škola je pre dieťa kmeňovou. 
Kmeňová materská škola povoľuje plnenie povinného predprimárneho vzdelávania osobitným spôsobom podľa § 23 písm. e) a g) školského zákona rozhodnutím o:
· povolení individuálneho vzdelávania v zahraničí, ak ide o povinné predprimárne vzdelávanie (§ 37 ods. 1 písm. j) zákona č. 321/2025 Z. z.) alebo, 
· povolení vzdelávania v Európskych školách, ak ide o povinné predprimárne vzdelávanie (§ 37 ods. 1 písm. k) zákona č. 321/2025 Z. z.).
Zákonný zástupca dieťaťa cudzinca pri prijímaní dieťaťa na predprimárne vzdelávanie postupuje rovnako ako zákonný zástupca dieťaťa s trvalým pobytom na území Slovenskej republiky a so štátnym občianstvom Slovenskej republiky.
Riaditeľ školy  pri prijímaní dieťaťa cudzinca postupuje nasledovne:
1. Ak ide o dieťa cudzinca so statusom žiadateľa o dočasné útočisko, žiadateľa o azyl, odídenca alebo azylanta, riaditeľ materskej školy postupuje podľa https://ukrajina.minedu.sk/data/att/286/24233.116ad6.pdf (str. 1), vzhľadom na konkrétny prípad a situáciu dieťaťa cudzinca. 
2. Ak ide o dieťa cudzinca podľa § 146 ods. 1 školského zákona,[footnoteRef:3]) ktoré nemá status žiadateľa o dočasné útočisko, žiadateľa o azyl, odídenca alebo azylanta; riaditeľ materskej školy na základe žiadosti podanej zákonným zástupcom prijme dieťa „štandardným“ spôsobom podľa Správneho poriadku (t. j. riaditeľ školy vydá rozhodnutie o prijatí/neprijatí dieťaťa na vzdelávanie). [3: 
] 

Pri rozhodovaní o všetkých veciach podľa § 37 ods. 1 zákona č. 321/2025 Z. z. riaditeľ  Základnej školy  s materskou školou  Utekáč, 985 06 Utekáč 821  postupuje podľa Správneho poriadku.
Podľa § 144a školského zákona na podaniach týkajúcich sa výchovy a vzdelávania, o ktorých sa rozhoduje v správnom konaní, teda aj na žiadosti, sa vyžaduje podpis oboch zákonných zástupcov dieťaťa. Podpis oboch zákonných zástupcov dieťaťa sa nevyžaduje, ak: 
· jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená (spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad neoverenou kópiou rozhodnutia súdu), 
· jeden z rodičov nie je schopný zo zdravotných dôvodov sa podpísať (spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríkladpotvrdením od všeobecného lekára rodiča, ktorý nie je schopný sa podpísať) alebo 
· vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa (spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad písomným vyhlásením podľa prílohy č. 21).
Zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak písomné vyhlásenie o tejto skutočnosti doručia/predložia riaditeľovi školy . 
Ak ani jednému zo zákonných zástupcov nebol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, riaditeľ Základnej školy s materskou školou Utekáč doručuje rozhodnutie obidvom zákonným zástupcom dieťaťa. Osobitne každému zákonnému zástupcovi sa doručuje rozhodnutie vtedy, ak majú zákonní zástupcovia rôznu doručovaciu adresu. Ak majú zákonní zástupcovia rovnakú doručovaciu adresu, školský zákon neustanovuje povinnosť doručovania rozhodnutia osobitne. Môže ísť o spoločné doručenie vydaných rozhodnutí na jednu doručovaciu adresu.
Každá škola musí vydať rozhodnutie buď o prijatí/ neprijatí dieťaťa do materskej školy. 

Bližšie informácie získate aj  na telefónom čísle  0910 361 670 ( číslo zástupkyne pre materskú školu). 

